Blaze7451/Wiki-th-20250601 huggingface dataset:
อังศุมาลิน สิรภัทรศักดิ์เมธา

อังศุมาลิน สิรภัทรศักดิ์เมธา (เกิด 13 กรกฎาคม พ.ศ. 2534) ชื่อเล่น แพทตี้ เป็นนักแสดงและพิธีกรชาวไทยเชื้อสายจีน มีผลงานเป็นที่รู้จักจากการรับบทนำในภาพยนตร์เรื่อง ปิดเทอมใหญ่ หัวใจว้าวุ่น และ รถไฟฟ้า มาหานะเธอ

**ประวัติ**
อังศุมาลินเกิดในครอบครัวคนไทยเชื้อสายจีน ในกรุงเทพมหานคร มีพี่น้องสี่คน บุตร นาย กิตติ์ธเนศ สิรภัทรศักดิ์เมธา เจ้าตัวเป็นคนสุดท้อง เกิดเมื่อวันเสาร์ที่ 13 กรกฎาคม พ.ศ. 2534 สำเร็จการศึกษาระดับมัธยมศึกษาตอนต้นจากโรงเรียนพระหฤทัยคอนแวนต์ และระดับมัธยมศึกษาตอนปลายจากโรงเรียนพระกุมารเยซูวิทยา กำลังศึกษา ณ สถาบันเอสเออีกรุงเทพฯ (SAE Institute Bangkok) สาขาการผลิตภาพยนตร์ดิจิทัล (Digital Film Making) 
ปัจจุบันได้สมรสกับ วรเวช ดานุวงศ์ เมื่อวันที่ 2 พฤศจิกายน พ.ศ. 2565 ณ วัดราชบพิธสถิตมหาสีมารามราชวรวิหาร ปัจจุบันเธอได้ให้กำเนิดบุตรชายบุตรสาวฝาแฝด มีชื่อว่า ลิกก้า และโรร่า เกิดเมื่อวันที่ 8 สิงหาคม พ.ศ. 2567

**ผลงาน**

**พิธีกร**

**ละครโทรทัศน์**

**ซีรีส์**

**ภาพยนตร์**

**ภาพยนตร์สั้น === 

**มิวสิกวิดีโอ**

**คอนเสิร์ต**
STAR THEQUE GTH 11 ปีแสงคอนเสิร์ต (2558)

**โฆษณา**
 ดร. มนตรี

**รางวัลที่ได้รับ**
 รางวัลจากภาพยนตร์ปิดเทอมใหญ่ หัวใจว้าวุ่น
** พ.ศ. 2551 - 4th Asian Marine Film Festival in Makuhari, Japan - Jury's Special Prize
** พ.ศ. 2552 - Starpics Thai Films Awards 2009 - People's Choice Award- รางวัล ดาวรุ่งหญิงยอดเยี่ยมสาขาภาพยนตร์ (รถไฟฟ้ามาหานะเธอ) จาก ท็อปอวอร์ด 2009- รางวัล ดาราวัยรุ่นหญิงยอดนิยม จาก Kazz Awards 2010

**อ้างอิง**

**แหล่งข้อมูลอื่น**
name=Ungsumalynn Sirapatsakmetha- pattieung
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ฮอร์โมนส์ วัยว้าวุ่น
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนพระหฤทัยคอนแวนต์
หมวดหมู่:บุคคลในยุครัชกาลที่ 9
วลี

วลี หรือ กลุ่มคำ เป็นการนำคำตั้งแต่สองคำขึ้นไปมาเรียงต่อกันทำให้เกิดความหมายเพิ่มขึ้น มีความหมายมาจากคำเดิมที่นำมารวมกันแต่ไม่สมบูรณ์เหมือนประโยค วลีส่วนใหญ่มีคำกลางที่สำคัญหนึ่งคำที่เป็นตัวบ่งบอกถึงประเภทของวลี คำนั้นเรียกว่าเป็น "คำหลัก" ของวลี ดังนั้นเราสามารถแบ่งประเภทของวลีตามคำหลักของวลี

**ชนิดของวลี**
 วลีมีอยู่ทั้งหมด 7 ชนิด
*นามวลี  เป็นวลีที่มีคำนามเป็นคำหลักของวลี เช่น แมวบนเสื่อ, บ้านริมน้ำ- กริยาวลี เป็นวลีที่มีคำกริยาเป็นคำหลักของวลี เช่น กินข้าว, กระโดดขึ้นลง- บุพบทวลี  เป็นวลีที่มีคำบุพบทเป็นคำหลักของวลี เช่น ที่สุดถนน, หน้าร้านอาหาร- สรรพนามวลี เป็นวลีที่มีคำสรรพนามเป็นคำหลักของวลี เช่น เขาทั้งหลาย, ท่านผู้มีเกียรติ- วิเศษณ์วลี เป็นวลีที่มีคำวิเศษณ์เป็นคำหลักของวลี  เช่น เหม็นคลุ้งไปทั่ว, เช้าวันจันทร์
นอกจากนี้ยังมี สันธานวลี อุทานวลี ขึ้นอยู่กับประเภทของคำกลาง อย่างไรก็ตาม ในบางภาษาถึงแม้จะไม่มีคำหลักของวลี แต่ก็สามารถเป็นวลีประเภทอื่นได้ เช่นในภาษาอังกฤษ the rich (คนร่ำรวย) เป็นนามวลีที่มีแต่คำวิเศษณ์ ไม่มีคำนามอยู่เลย
ปีสอง

ในโรงเรียนที่อังกฤษและเวลส์ ปีสอง เป็นปีการศึกษาที่สอง หลังจาก รีเซ็ปชั่น ช่วงอายุของเด็ก อยู่ระหว่าง 6 - 7 ปี นี่เป็นปีการศึกษาสุดท้ายของช่วงชั้นที่ 1
ใน ไอร์แลนด์เหนือ และสกอตแลนด์ ป.2 (P2) เป็นปีที่สองของ การศึกษาภาคบังคับ และโดยปกติ นักเรียนในชั้นนี้ มีอายุ 5 - 6 ปี
หมวดหมู่:ปีการศึกษา
สมัชชาแห่งชาติ (เวียดนาม)

รัฐธรรมนูญแห่งเวียดนามรับรอง สมัชชาแห่งชาติสาธารณรัฐสังคมนิยมเวียดนาม (Quốc hội nước Cộng hoà xã hội chủ nghĩa Việt Nam) เป็น "องค์การใช้อำนาจรัฐสูงสุด" ซึ่งมีรูปแบบเป็นระบบสภาเดี่ยว มีสมาชิกมาจากการเลือกตั้ง 493 คน โดยดำรงตำแหน่งวาระละ 5 ปี ประชุมกันปีละสองครั้ง รัฐสภาแต่งตั้งประธานาธิบดี (ประมุขแห่งรัฐ), นายกรัฐมนตรี (ประมุขแห่งรัฐบาล), ประธานศาลสูงสุดแห่งประชาชนเวียดนาม, อัยการสูงสุดแห่งประชาชนเวียดนาม (หรือ หัวหน้า "สำนักงานกำกับดูแลและตรวจสอบสูงสุดของประชาชน") และคณะรัฐมนตรี (ฝ่ายบริหาร) ซึ่งประกอบด้วยสมาชิก 21 คน อย่างไรก็ดี ท้ายที่สุด พรรคคอมมิวนิสต์เวียดนามก็มีอิทธิพลใหญ่หลวงเหนือการควบคุมการบริหารและดำเนินการผ่านคณะกรรมาธิการส่วนกลางซึ่งมีสมาชิก 150 คน ซึ่งเลือกโปลิตบูโรจำนวน 15 คน ที่การประชุมสมัชชาพรรคแห่งชาติซึ่งจัดขึ้นทุกห้าปี สมาชิกพรรคดำรงตำแหน่งอาวุโสในรัฐบาลทั้งหมด

**อ้างอิง**
หมวดหมู่:การเมืองเวียดนาม
หมวดหมู่:รัฐบาลเวียดนาม
ว
ว
ว
ว
ภาพยนตร์ลาว

ภาพยนตร์ลาว คือภาพยนตร์ภาษาลาว โดยในยุคแรกประมาณปี ค.ศ. 1950 เป็นต้นมาภาพยนตร์ลาวส่วนใหญ่เป็นหนังสารคดีที่ทำขึ้นเพื่อโน้มน้าวประชาชนให้รักชาติ ภายใต้การอำนวยการสร้างของรัฐบาลและกลุ่มแนวลาวรักชาติ (Lao Patriotic Front) อาทิเช่นภาพยนตร์เรื่อง Gathering in the Zone of Two Provinces ถือเป็นภาพยนตร์ที่เก่าแก่ที่สุด ไม่ปรากฏปีที่สร้าง สร้างโดยคนทำภาพยนตร์เวียดนาม ,20 ปีแห่งการปฏิวัติ (1965) , ไซซะนะละดูแล้ง (ชัยชนะฤดูแล้ง - 1970) และ แดนแห่งอิดสะระ (1970) 
ต่อมารัฐบาลลาวเริ่มทำหนังบ้างและมีจุดประสงค์เพื่อปลูกฝังให้คนรักชาติเช่นเดิม เช่น เพื่อนฮัก เพื่อนแค้น และ แผ่นดินของเฮา (ทั้ง 2 เรื่องไม่ปรากฏปีที่ฉาย) มีการเผยแพร่ด้วยวิธีเร่ฉายตามชานเมืองเพื่อให้เข้าถึงคนหมู่มาก
หลังปี ค.ศ. 1975 หลังการปลดปล่อยประเทศ วงการหนังลาวเข้าสู่ภาวะซบเซา แต่อย่างไรก็ตามกระทรวงวัฒนธรรมได้ตั้งศูนย์สำเนาฟิล์มขึ้นเพื่อรักษาฟิล์มหนังและผลิตสารคดีเผยแพร่ทางโทรทัศน์ในวาระสำคัญต่างๆ มากกว่าการปลุกระดมดังแต่ก่อน เช่น บันทึกการประชุมนานาชาติ ,บันทึกเหตุการณ์น้ำท่วม, บันทึกการสร้างเมืองใหม่ เป็นต้น
ต่อมาปี 1983 รัฐบาลลาวและเวียดนามร่วมกันสร้างภาพยนตร์เล่าเรื่องเรื่องแรก คือ เสียงปืนจากทุ่งไห่ กำกับโดย สมจิต พนเสนาและ พัน กี นัม ผู้กำกับชาวเวียดนาม เป็นภาพยนตร์ที่มีเนื้อหาเกี่ยวกับกองกำลังทหารยุคคอมมิวนิสต์ แต่ได้ผลลัพธ์ที่ไม่ดีนัก ต่อมารัฐบาลลาวสร้างหนังเรื่อง บัวแดง ในปี 1988 เป็นเรื่องราวรันทดของครอบครัวที่ถูกพรากจากกันโดยสงครามกลางเมือง เป็นเรื่องที่มีฉากหลังอยู่ในปี 1972 ภาพยนตร์เรื่องนี้ประสบความสำเร็จดี  และหนังจากทุนเวียดนามเรื่อง ขรัวพญาช้าง
ในปี ค.ศ. 2008 กับภาพยนตร์ลาวเรื่อง สะบายดีหลวงพระบาง นำแสดงโดย อนันดา เอเวอริ่งแฮม และ  คำลี่ พิลาวง

**อ้างอิง ==
มาริออ อานชิช

มาริออ อานชิช (Mario Ančić) เป็นนักเทนนิสชาวโครแอต ​เกิดเมื่อวันที่​ 30 มีนาคม พ.ศ. 2527 ณ เมืองสปลิต ประเทศยูโกสลาเวีย (ปัจจุบันคือประเทศโครเอเชีย) พ่อของเขาชื่อ สตีเป ทำกิจการเกี่ยวกับด้านห้างสรรพสินค้า คุณแม่ของเขาชื่อ นิลดา เป็นที่ปรึกษาด้านการเงิน 
อานชิชจบการศึกษาจากคณะนิติศาสตร์ มหาวิทยาลัยสปลิต เขามีพี่ชาย 1 คน ชื่อ อิวิตซา อานชิช (Ivica Ančić) ซึ่งเคยเล่นเทนนิสอาชีพ และเป็นผู้ฝึกให้กับเขาในช่วงแรก ๆ ส่วนน้องสาวคนเล็กของเขาที่มีชื่อว่า ซาญา อานชิช (Sanja Ančić) ก็เป็นนักเทนนิสอาชีพเช่นเดียวกัน โดยมีอิวิตซา อานชิช เป็นผู้ฝึกให้เช่นเดียวกัน
อานชิชเริ่มเล่นเทนนิสเมื่ออายุได้ 7 ปี โดยมีสโมสรเทนนิสเมืองสปลิต (Tennis Klub Split) ตั้งอยู่ตรงข้ามบ้าน หลังจากที่เขาสามารถเอาชนะโรเจอร์ เฟเดอเรอร์ มือหนึ่งของโลก ได้ในการแข่งขันเทนนิสแกรนด์สแลม รายการวิมเบิลดัน พ.ศ. 2545 เขาจึงได้รับจึงได้รับการขนานนามชื่อเล่นในวงการเทนนิสว่า ซูเปอร์มาริโอ (Super Mario)

**อ้างอิง**
หมวดหมู่:นักเทนนิสชาวโครเอเชีย
หมวดหมู่:นักเทนนิสในโอลิมปิกฤดูร้อน 2004
หมวดหมู่:บุคคลจากสปลิต
หมวดหมู่:ศิษย์เก่าจากมหาวิทยาลัยสปลิต
ศุภรัตน์ นาคบุญนำ

ศุภรัตน์ นาคบุญนำ ผู้ประกาศข่าวและพิธีกรข่าวอิสระ อดีตรองโฆษกประจำสำนักนายกรัฐมนตรี มีชื่อเสียงจากการเป็นผู้ประกาศข่าว สถานีโทรทัศน์สีกองทัพบกช่อง 7 ในอดีต

** ประวัติ**
ศุภรัตน์ นาคบุญนำ เกิดเมื่อวันที่ 24 พฤษภาคม พ.ศ. 2511 อายุ 24 ปี  ที่กรุงเทพมหานคร 

**ประวัติการศึกษา**
 ระดับมัธยมศึกษา จากโรงเรียนสตรีวัดระฆัง - ประกาศนียบัตรวิชาชีพ (ปวช.) จากมหาวิทยาลัยเทคโนโลยีราชมงคลรัตนโกสินทร์ วิทยาเขตพิตรพิมุขจักรวรรดิ - ปริญญาตรี วารสารศาสตร์และสื่อสารมวลชน (เกียรตินิยม) จากมหาวิทยาลัยธรรมศาสตร์ - ปริญญาโท รัฐประศาสนศาสตร์ หลักสูตรการจัดการภาครัฐและเอกชน (MPPM) จากสถาบันบัณฑิตพัฒนบริหารศาสตร์ (นิด้า)

**ประวัติการทำงาน**
ศุภรัตน์เริ่มเป็นผู้สื่อข่าวและผู้ประกาศข่าววิทยุ “ข่าวด่วน พล.1” ทางสถานีวิทยุกองพลที่ 1 รักษาพระองค์ บริษัท สหศีนิมา จำกัด ในสำนักงานทรัพย์สินส่วนพระมหากษัตริย์ ต่อมาเริ่มเป็นที่รู้จักมากขึ้น เมื่อเป็นผู้สื่อข่าวและผู้ประกาศข่าว ทางสถานีโทรทัศน์สีกองทัพบกช่อง 7 และยังเป็นผู้ดำเนินรายการวิทยุหลายรายการ อาทิ รายการร่วมด้วยช่วยกัน และพิธีกรรายการโทรทัศน์หลายรายการ อาทิ รายการพบผู้แทน ต่อมาผู้ประกาศข่าว และพิธีกรข่าวอิสระ ทางสถานีโทรทัศน์หลายช่อง เช่นรายการเขย่าโต๊ะข่าว เวลา 06.00-07.00 น. กับ อัญชลีพร กุสุมภ์(เคยร่วมงานกันสมัยข่าวช่อง 7 ยุคแรกๆ) เป็นรายการที่จับผู้ประกาศข่าวที่มีแนวความคิดต่างกัน มาร่วมงานกัน และต่อมาถูกโยกไปรายการ โต๊ะข่าวชาวบ้าน เวลา 07.00-08.00 น. ร่วมกับผู้ประกาศข่าวหน้าใหม่ของช่อง ขณะเดียวกันได้ดำเนินรายการ ข่าวค่ำ ช่อง20 ไบรต์ทีวี เวลา 18.20 น.เป็นต้นไป ร่วมกับผู้ปนะกาศข่าวหน้าใหม่ของช่อง ทางช่องไบรต์ทีวี และข่าวเที่ยง ทางช่องไทยทีวี เป็นต้น

**การทำงานการเมือง**
ใน พ.ศ. 2550 ศุภรัตน์ตัดสินใจลงเล่นการเมือง โดยการเข้าสังกัดพรรคพลังประชาชน ลงสมัครรับเลือกตั้งในเขต 8 กรุงเทพมหานคร (สวนหลวง, ประเวศ, บางนา และ พระโขนง) แต่ไม่ได้รับเลือก อย่างไรก็ตามในการเลือกตั้งครั้งนี้พรรคพลังประชาชนได้รับชัยชนะในการเลือกตั้ง โดยได้รับเสียงข้างมากถึง 233 จาก 480 ที่นั่งในสภาผู้แทนราษฎร ทำให้นายสมัคร สุนทรเวช หัวหน้าพรรคพลังประชาชน ได้รับเลือกให้ดำรงตำแหน่งนายกรัฐมนตรี โดยนายสมัคร ได้แต่งตั้งให้นางสาวศุภรัตน์ดำรงตำแหน่งรองโฆษกประจำสำนักนายกรัฐมนตรี
แต่ต่อมาวันที่ 2 ธันวาคม พ.ศ. 2551 ตุลาการศาลรัฐธรรมนูญ ตัดสินยุบพรรคพลังประชาชน รวมทั้งตัดสิทธิ์ทางการเมืองของกรรมการบริหารพรรค 5 ปี ทำให้นายสมชาย วงศ์สวัสดิ์ นายกรัฐมนตรี ต้องพ้นสภาพการเป็นนายกรัฐมนตรีไปโดยปริยาย และประกอบกับการเปลี่ยนขั้วทางการเมืองของกลุ่มเพื่อนเนวินที่ย้ายไปสนับสนุนให้พรรคประชาธิปัตย์จัดตั้งรัฐบาล ทำให้พรรคเพื่อไทยกลายเป็นฝ่ายค้าน

**เครื่องราชอิสริยาภรณ์**
 พ.ศ. 2551 - 80pxเครื่องราชอิสริยาภรณ์อันมีเกียรติยศยิ่งมงกุฎไทย ชั้นตริตาภรณ์มงกุฎไทย (ต.ม.)

**อ้างอิง**
“มันเป็นยุคโซเซียลที่ใครจะทำสื่อ ใครๆ ก็ทำได้ เพียงแต่ว่า เราทำแล้ว เราจะต้องมีความรับผิดชอบ”
หมวดหมู่:ผู้ประกาศข่าวช่อง 7
หมวดหมู่:นักการเมืองสตรีชาวไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากโรงเรียนสตรีวัดระฆัง
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ต.ม.
แม่แบบ:Navbar/วิกิพีเดีย

== วิธีใช้**
วิธีใช้เช่นเดียวกับแม่แบบ Tnavbar แต่ใช้สำหรับหน้าที่อยู่ในเนมสเปซ "วิกิพีเดีย"
จักรพรรดิโลกไม่ลืม

จักรพรรดิโลกไม่ลืม (The Last Emperor) เป็นภาพยนตร์ชีวประวัติของจักรพรรดิผู่อี๋ จักรพรรดิพระองค์สุดท้ายของจีน ออกฉายในวันที่ 18 พฤศจิกายน ค.ศ. 1987 กำกับการแสดงโดยแบร์นาโด แบร์โตลุชชี ผู้กำกับภาพยนตร์ชาวอิตาลี เนื้อหาหลักของภาพยนตร์จะเกี่ยวข้องกับจักรพรรดิผู่อี๋โดยตรงตั้งแต่สิ้นสมัยการปกครองของซูสีไทเฮา ช่วงขึ้นครองราชย์ ช่วงชีวิตวัยเด็กที่ต้องอาศัยอยู่ในเขตพระราชวังต้องห้าม ช่วงที่ปกครองแมนจูกัว จวบจนบั้นปลายชีวิตที่อาศัยอยู่เยี่ยงนักโทษการเมืองและสามัญชน เนื้อหาทั้งหมดของของภาพยนตร์เรื่องนี้ดัดแปลงมาจากเรื่องจริง เพราะฉะนั้นจึงไม่มีข้อโต้แย้งเรื่องความถูกต้องทางประวัติศาสตร์เหมือนภาพยนตร์อิงประวัติศาสตร์เรื่องอื่น ๆ
ภาพยนตร์เรื่องนี้ได้รับการเสนอชื่อเข้ารางวัลออสการ์ถึง 9 สาขาและได้รับรางวัลในทุกสาขาที่เข้าชิง ตั้งแต่ภาพยนตร์ยอดเยี่ยม ผู้กำกับภาพยนตร์ยอดเยี่ยม  บทภาพยนตร์ดัดแปลงยอดเยี่ยม   ถ่ายภาพยอดเยี่ยม    ลำดับภาพยอดเยี่ยม  ออกแบบเครื่องแต่งกายยอดเยี่ยม  บันทึกเสียงยอดเยี่ยม กำกับศิลป์ยอดเยี่ยมและดนตรีประกอบภาพยนตร์ยอดเยี่ยม  ขาดก็แต่แต่เพียงการแสดงเท่านั้น ถือเป็นภาพยนตร์นอกอเมริกาที่ได้รับรางวัลออสการ์มากที่สุดจนถึงปัจจุบัน และยังเป็นหนังเรื่องแรกที่ได้รับอนุญาตจากรัฐบาลจีนให้เข้าถ่ายทำในพระราชวังต้องห้าม และใช้ตัวประกอบกว่า 19,000 คน 

**โครงเรื่อง**

**รายชื่อนักแสดง**
 จอห์น โลน เป็น จักรพรรดิผู่อี๋ (ผู้ใหญ่)- เฉิน ชง เป็น จักรพรรดินีวั่นหรง- ปีเตอร์ โอ ทูล เป็น เรจินัลด์ จอห์นสตัน- อิง โหย่วเฉิง เป็น ผู้บัญชาการศูนย์ควบคุมความประพฤติ- หวง ซื่อเฉียง เป็น เฉิน เป่าเจิน- เดนนิส ดุน เป็น Big Li- รีวอิจิ ซากาโมโตะ เป็น มาซาฮิโกะ อามากาสึ- แมกกี้ ฮัน เป็น ตงเจิน (คะวะชิมะ โยะชิโกะ)- ริค ยัง เป็น เจ้าหน้าที่สอบสวน- อู จุนเหมย เป็น เหวินซิ่ว- แครี่-ฮิโระยุกิ ทะงะวะ เป็น จาง- Jade Go เป็น Ar Mo- อิเคะดะ ฟุมิฮิโกะ เป็น พันเอกโยะชิโอะกะ- ริชาร์ด วู เป็น จักรพรรดิผู่อี๋ (3 พรรษา)- Tijger Tsou เป็น จักรพรรดิผู่อี๋ (8 พรรษา)- Wu Tao เป็น จักรพรรดิผู่อี๋ (15 พรรษา)- Fan Guang เป็น ผู่เจี๋ย (ผู้ใหญ่), อนุชาของผู่อี๋- Henry Kyi เป็น ผู่เจี๋ย (7 พรรษา)- Alvin Riley III เป็น ผู่เจี๋ย (14 พรรษา)- หลู หยั้น เป็น ซูสีไทเฮา- ทะกะมะสึ ฮิเดะโอะ เป็น พลเอกฮิชิกะริ ทะกะชิ- ทะชิบะนะ ฮิจิเมะ เป็น ล่ามชาวญี่ปุ่น- Basil Pao เป็น ฉุนจิ้นอ๋องไจ้เฟิง (พระบิดาของผู่อี๋)- Henry O เป็น กรมวัง

**แหล่งข้อมูลอื่น**
 The Last Emperor- id=last_emperor- The Last Emperor
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่มีฉากในปักกิ่ง
หมวดหมู่:ภาพยนตร์ที่มีฉากในเซี่ยงไฮ้
หมวดหมู่:ภาพยนตร์จีน
หมวดหมู่:ภาพยนตร์ประวัติศาสตร์จีน
สวนพฤกษศาสตร์สากลภาคใต้ (ทุ่งค่าย)

สะพานศึกษาเรือนยอดไม้
สวนพฤกษศาสตร์สากลภาคใต้ (ทุ่งค่าย)  - Peninsular Botanical Garden (Thung Khai)  เดิมชื่อ สวนรุกขชาติทุ่งค่าย  ตั้งอยู่ในพื้นที่ 2,600 ไร่ ในเขตป่าสงวนแห่งชาติ ป่าทุ่งค่าย  หมู่ที่ 2, 3 และ 9 ตำบลทุ่งค่าย อำเภอย่านตาขาว จังหวัดตรัง  อยู่ห่างจากตัวจังหวัดตรังประมาณ 13 กิโลเมตร
สวนรุกขชาติทุ่งค่าย  เริ่มจัดตั้งเมื่อวันที่ 1 เมษายน พ.ศ. 2529 โดยกรมป่าไม้ ซึ่งได้มีการพัฒนาโดย นายยอด  คีรีรัตน์ ป่าไม้จังหวัดในสมัยนั้น  โดยได้รับการสนับสนุน ตามนโยบายของนายชวน หลีกภัย  (ขณะนั้นดำรงตำแหน่ง รัฐมนตรีว่าการกระทรวงศึกษาธิการ) เพื่อเป็นอนุสรณ์สถานเฉลิมพระเกียรติ เนื่องในพระราชพิธีรัชมังคลาภิเษก 2 กรกฎาคม พ.ศ. 2531  และเป็นสถานที่อนุรักษ์พันธุ์ไม้ - สัตว์ป่า และเป็นสถานที่พักผ่อนหย่อนใจสำหรับประชาชนทั่วไป  
ลักษณะพื้นที่เป็นที่ราบและที่ราบบนเนินเขาเตี้ย ๆ  สภาพป่าเป็นป่าดิบชื้น และป่าพรุ  มีป่าพรุธรรมชาติที่เป็นแหล่งต้นน้ำของลำห้วยสายเล็ก ๆ  ดินเป็นดินทรายและดินร่วนปนทราย 
ในปี พ.ศ. 2536  สวนรุกขชาติทุ่งค่าย ได้ยกฐานะเป็นสวนพฤกษศาสตร์ ตามนโยบายจัดตั้งองค์การสวนพฤกษศาสตร์ขึ้น อยู่ในกำกับดูแลของส่วนพฤกษศาสตร์ป่าไม้ สำนักวิชาการป่าไม้ กรมป่าไม้ กระทรวงเกษตรและสหกรณ์  ใช้ชื่อว่า สวนพฤกษศาสตร์ภาคใต้ (ทุ่งค่าย)  ต่อมาในปี พ.ศ. 2550 ได้ย้ายมาสังกัดสำนักบริหารจัดการพื้นที่ป่าอนุรักษ์ที่ 20   กรมอุทยานแห่งชาติ  สัตว์ป่า และพันธุ์พืช  กระทรวงทรัพยากรธรรมชาติ และสิ่งแวดล้อม 
ภายในสวนพฤกษศาสตร์สากลภาคใต้ (ทุ่งค่าย) มี สะพานศึกษาเรือนยอดไม้ (Canopy walkway)  ความยาว 175 เมตร มีความสูง 10-18 เมตร มีจำนวนหอคอย 6 หอ รองรับน้ำหนักได้ 200 กิโลกรัม/ตารางเมตร ตั้งอยู่ระหว่างเส้นทางศึกษาธรรมชาติป่าทุ่งค่าย มีระยะทางประมาณ 3 กิโลเมตร ผ่านป่าดิบชื้นและป่าพรุ  สร้างเสร็จเมื่อเดือนมกราคม พ.ศ. 2547  ด้วยงบประมาณส่งเสริมและพัฒนาแหล่งท่องเที่ยว 

**อ้างอิง**
เว็ปไซต์สวนพฤกษศาสตร์สากลภาคใต้ทุ่งค่าย จ.ตรัง(ณปัจจุบัน) date=2020-08-07 
Facebookสวนพฤกษศาสตร์สากลภาคใต้ ทุ่งค่ายจ.ตรัง
หมวดหมู่:สถานที่ท่องเที่ยวในจังหวัดตรัง
หมวดหมู่:สวนพฤกษศาสตร์ในประเทศไทย
สถานีย่อย:การทหาร/แนะนำ

การทหาร เป็นเครื่องมืออย่างหนึ่งของรัฐ มีหน้าที่หลักเพื่อปกป้องอธิปไตยของรัฐ และอาจถูกใช้เพื่อเป้าหมายอื่นซึ่งเป็นผลประโยชน์แก่รัฐ นักการทหารชาวจีนแห่งยุคโบราณ ซุนวู – เจ้าของตำราพิชัยสงครามอันลึกซึ้ง – ได้สรุปว่า "การทหาร เกี่ยวพันถึงความเป็นความตายของชาติรัฐ" 
มิติของการทหารนั้น ไม่อาจวัดเพียงแค่การมีกองกำลังติดอาวุธเท่านั้น หากแต่ยังเกี่ยวข้องถึง เศรษฐกิจ การเมือง และการทูตของรัฐอีกด้วย สงครามมักจะยุติลงเมื่อฝ่ายหนึ่งประสบความล้มเหลวทางด้านยุทธศาสตร์และยุทธวิธี จนต้องยอมจำนนหรือถูกยึดครอง การทหารมักเป็นเครื่องหมายของการใช้กำลังตัดสินปัญหาและเป็นจุดกำเนิดของความขัดแย้งต่าง ๆ – ภายหลังสงครามแต่ละครั้งยุติลง ผลที่เกิดขึ้นจะนำไปสู่การเปลี่ยนแปลงครั้งใหญ่แบบลูกโซ่ทั้งทางการเมือง ภูมิประเทศและเทคโนโลยี 
อย่างไรก็ตาม ภายหลังการยุติของสงครามโลกครั้งที่สอง บทบาทของทหารได้เปลี่ยนไป การรุกรานชาติรัฐอื่นด้วยกำลังทหารไม่ได้รับการยอมรับอีกต่อไป ทำให้บทบาทของทหารเปลี่ยนแปลงไปตามยุคสมัยด้วยเช่นกัน – จากการทำสงครามเพื่อรัฐ ก็กลายเป็นการปฏิบัติการเพื่อมนุษยชาติ เช่น ปฏิบัติการรักษาสันติภาพในหลายพื้นที่ของโลกของกองกำลังรักษาสันติภาพแห่งสหประชาชาติ หรือปฏิบัติการช่วยเหลือผู้ประสพภัยธรรมชาติในประเทศ
แต่ว่าแม้บทบาทของการทหารจะเปลี่ยนไปอย่างไร กองทัพก็จะยังคงเป็นเครื่องมือของรัฐ ในการใช้แสนยานุภาพ เพื่อปกปักรักษาผลประโยชน์ของประเทศชาติและอธิปไตยของชาติอยู่ดังเดิม ไม่ว่ากาลเวลาจะเปลี่ยนไปสักเท่าใดก็ตาม
วิกิพีเดีย:เสนอชื่อเพื่อเป็นผู้ดูแล/Hi5dn

เหตุผลในการเสนอ: ถ้าผมเป็นผู้ดูแล จะไม่ก่อกวนใครอีกเลย

**คำถามต่อผู้ถูกเสนอชื่อ**
# เป็นอะไรกับผู้ใช้เหล่านี้ครับ -- t¸·´ ¯·.¸¸.ღp 21:18, 10 พฤษภาคม 2551 (ICT)
#* Donuttowanoon
#* Donuttowanoon2
#* Donuttowanoon3
#* Towanoon
# อยากให้เขียนเกี่ยวกับเขตทดลองนิวเคลียร์เกาะบิกินี่ กับ ทะเลทรายต้องห้าม วอมเมอร์รา ครับ คุณเคยโดนผมไล่จากไร้สาระนุกรมให้ไปอยู่ที่นั่นแทนมาแล้วนี่ครับ 555 --ไอ้ขี้เมา แห่งไร้สาระนุกรม 21:35, 10 พฤษภาคม 2551 (ICT)
# เพราะอะไรถึงจะเป็นผู้ดูแลระบบ และทำไมถึงอาฆาตคนบางคนไม่เลิก --Petje Bell • พูดคุย 21:39, 10 พฤษภาคม 2551 (ICT)
# เมื่อไหร่ที่โดนัทจะเลิกก่อกวนวิกิพีเดียซะทีครับ เมื่อไหร่คุณจะบรรลุนิติภาวะทางความคิดสักที · Dr.Garden · พูดคุย · 00:46, 11 พฤษภาคม 2551 (ICT)

**สนับสนุน**
#
#

**เป็นกลาง**
#
#

**คัดค้าน**
# เป็นหุ่นเชิด จะอาฆาตรึไง --Petje Bell • พูดคุย 18:35, 10 พฤษภาคม 2551 (ICT)
# มาแนวนี้แสดงว่าตั้งใจมาก่อกวนแน่ครับ มีการรวบรวมรายชื่อผู้ใช้ที่เกลียดด้วย แสดงว่าเคยเป็นสมาชิกเก่ามาก่อน
--ออกตาปอญปาด แตะจาม ซุญญา 20:30, 10 พฤษภาคม 2551 (ICT)
# อะแหม คุณข้างบนนี่ช่าง....555+ คือว่านะใครมาเสนอชื่อเป็นผู้ดูแลซี้ซั้ว ผมคงต้องดักคอล่ะ คุณใช้แม่แบบได้แค่ไหนล่ะ? คุณใช้โค้ดวิกิได้แค่ไหนล่ะ? --Boboverlord 21:38, 10 พฤษภาคม 2551 (ICT)
# แหม--25px    ผู้ใช้ Tmd | พูดคุย 23:34, 10 พฤษภาคม 2551 (ICT)
# โอ๊ย จะอะไรกันนักกันหนานะ - -" · Dr.Garden · พูดคุย · 00:46, 11 พฤษภาคม 2551 (ICT)
# อุ้ย! ทำความเห็น ตกตรงนี้ ได้ไงไม่รู้ หุๆ (แกล้งทำเป็นพูดเล่น แต่ไม่เห็นด้วยจริงๆ) --Sirius (TeeTaweepo) 40px 06:28, 29 ตุลาคม 2551 (ICT)
อัตราส่วน

ไฟล์:Aspect-ratio-4x3.svg|thumb|อัตราส่วนความยาวต่อความสูงของจอมอนิเตอร์โดยทั่วไป
อัตราส่วน (อังกฤษ: ratio, IPA: ˈreɪʃoʊ เรโช) คือปริมาณอย่างหนึ่งที่แสดงถึงจำนวนหรือขนาดตามสัดส่วนเมื่อเปรียบเทียบกับอีกปริมาณหนึ่งที่เกี่ยวข้องกัน อัตราส่วนจะเป็นปริมาณที่ไม่มีหน่วย หากอัตราส่วนนั้นเกี่ยวข้องกับปริมาณที่อยู่ในมิติเดียวกัน และเมื่อปริมาณสองอย่างที่เปรียบเทียบกันเป็นคนละชนิดกัน หน่วยของอัตราส่วนจะเป็นหน่วยแรก "ต่อ" หน่วยที่สอง ตัวอย่างเช่น ความเร็วสามารถแสดงได้ในหน่วย "กิโลเมตรต่อชั่วโมง" เป็นต้น ถ้าหน่วยที่สองเป็นหน่วยวัดเวลา เราจะเรียกอัตราส่วนชนิดนี้ว่า อัตรา (rate) 
ทั้งเศษส่วนและอัตราร้อยละเป็นอัตราส่วนที่นำเอาไปใช้เฉพาะทาง เศษส่วนเป็นปริมาณส่วนหนึ่งที่เทียบกับปริมาณทั้งหมด ในขณะที่อัตราร้อยละจะแบ่งปริมาณทั้งหมดออกเป็น 100 ส่วน นอกจากนั้น อัตราส่วนอาจสามารถเปรียบเทียบปริมาณได้มากกว่าสองอย่างซึ่งพบได้น้อยกว่า เช่นสูตรอาหาร หรือการผสมสารเคมี เป็นต้น
อัตราส่วน 2:3 (สองต่อสาม) หมายความว่าปริมาณทั้งหมดประกอบขึ้นจากวัตถุแรก 2 ส่วนและวัตถุหลังอีก 3 ส่วน ดังนั้นปริมาณวัตถุจะมีทั้งหมด 5 ส่วน หรืออธิบายให้เจาะจงกว่านี้ ถ้าในตะกร้ามีแอเปิล 2 ผลและส้ม 3 ผล เรากล่าวว่าอัตราส่วนระหว่างแอปเปิลกับส้มคือ 2:3 ถ้าหากเพิ่มแอปเปิลอีก 2 ผลและส้มอีก 3 ผลลงในตะกร้าใบเดิม ทำให้ในตะกร้ามีแอปเปิล 4 ผลกับส้ม 6 ผล เป็นอัตราส่วน 4:6 ซึ่งก็ยังเทียบเท่ากันกับ 2:3 (แสดงให้เห็นว่าอัตราส่วนก็สามารถลดทอนได้เหมือนกับเศษส่วน) ซึ่งในกรณีนี้ 5 หรือ 40% ของผลไม้ทั้งหมดคือแอปเปิล และ 5 หรือ 60% ของผลไม้ทั้งหมดคือส้ม หรือกล่าวอีกนัยหนึ่งคือ อัตราส่วน 2:3 ไม่ได้มีความหมายเหมือนกับเศษส่วน 3
ในทางวิทยาศาสตร์ อัตราส่วนของปริมาณทางกายภาพมักจะถูกทำให้เป็นจำนวนจริงจำนวนหนึ่ง เช่นอัตราส่วนของ  เมตรต่อ 1 เมตร (อัตราส่วนระหว่างเส้นรอบวงกับรัศมีของรูปวงกลม) เท่ากับจำนวนจริง  ด้วยเหตุจากนิยามของการวัดที่มีมาแต่เดิม ซึ่งเป็นการประมาณอัตราส่วนระหว่างปริมาณหนึ่งกับอีกปริมาณหนึ่งที่เป็นชนิดเดียวกัน
ในทางพีชคณิต ปริมาณสองชนิดที่มีอัตราส่วนเป็นค่าคงตัว คือความสัมพันธ์เชิงเส้นชนิดพิเศษเรียกว่า สัดส่วน (proportionality)

หมวดหมู่:คณิตศาสตร์มูลฐาน
หมวดหมู่:พีชคณิต
สุรินทร์เอ็นเตอร์เทนเมนท์คอมเพล็กซ์

ภาพด้านหน้าของห้าง
สุรินทร์เอ็นเตอร์เทนเมนท์คอมเพล็กซ์ เป็นห้างสรรพสินค้าในจังหวัดสุรินทร์ เดิมชื่อ สุรินทร์พลาซ่า ตั้งตามชื่อ บริษัท สุรินทร์พลาซ่า จำกัด ก่อตั้งโดยตระกูลรุ่งธนเกียรติ เมื่อ 7 ตุลาคม พ.ศ. 2533

**การจัดสรรพื้นที่**
 ชั้น 1 มีร้านอาหาร แผนกเครื่องสำอาง เสื้อผ้าบุรุษ ยีนส์ ชุดชั้นในบุรุษ-สตรี รวมทั้งสินค้าโปรโมชั่น- ชั้น 2 มีแผนกเสื้อผ้าสตรี-เด็ก กระเป๋าและเครื่องหนัง รองเท้า เครื่องใช้ไฟฟ้า เครื่องเขียน เครื่องเล่น ตู้เกม- ชั้น 3 เป็นที่ตั้งของโรงภาพยนตร์เมเจอร์ ซีนีเพล็กซ์ ห้องคาราโอเกะ สถานีวิทยุชุมชน และลานโบว์ลิ่ง

**แหล่งข้อมูลอื่น**
  เว็บไซต์สุรินทร์ พลาซ่า date=2008-09-19 
หมวดหมู่:ห้างสรรพสินค้าในประเทศไทย
หมวดหมู่:เศรษฐกิจของจังหวัดสุรินทร์
หมวดหมู่:สิ่งก่อสร้างในอำเภอเมืองสุรินทร์
หมวดหมู่:ศูนย์การค้าที่ก่อตั้งในปี พ.ศ. 2533
หมวดหมู่:ก่อตั้งในประเทศไทยในปี พ.ศ. 2533
บรอดชีต

บรอดชีต (broadsheet) เป็นชื่อเรียกขนาดของหนังสือพิมพ์ขนาดใหญ่ ขนาดความสูง 21.5 นิ้ว และความกว้างระหว่าง 31-25 นิ้ว ต่อสองหน้า

**หนังสือพิมพ์ขนาดบรอดชีตในประเทศไทย**
ปัจจุบัน มีเพียงไทยรัฐเท่านั้น ที่ยังคงใช้กระดาษขนาด 31x21.5 นิ้วต่อสองหน้า และมีเพียงโลกวันนี้เช่นกัน ที่ใช้กระดาษขนาด 24x22.75 นิ้วต่อสองหน้า (เริ่ม 30 มิถุนายน พ.ศ. 2551) ส่วนหนังสือพิมพ์ฉบับอื่นๆ ที่วางจำหน่ายในทุกวันนี้ นิยมใช้กระดาษขนาด 28x21.5 นิ้วต่อสองหน้า เช่น กรุงเทพธุรกิจ, ข่าวสด (เริ่ม 7 เมษายน พ.ศ. 2552), คมชัดลึก (เริ่ม 1 สิงหาคม พ.ศ. 2551), ฐานเศรษฐกิจ, เดลินิวส์ (เริ่ม 19 กันยายน พ.ศ. 2552), เดอะ เนชั่น, มติชนรายวัน (เริ่ม 9 พฤษภาคม พ.ศ. 2551), ไทยโพสต์, แนวหน้า, บางกอกโพสต์, ประชาชาติธุรกิจ (เริ่ม 8 พฤษภาคม พ.ศ. 2551), โพสต์ทูเดย์, สยามกีฬารายวัน, สยามรัฐ, ผู้จัดการรายวัน 360 องศา

**ดูเพิ่ม**
 หนังสือพิมพ์- แท็บลอยด์

**อ้างอิง**
หมวดหมู่:หนังสือพิมพ์
แอนเทอโลปแคนยอน

ลำแสงที่ส่องผ่านมาในอัพเพอร์แอนเทอโลปแคยอน
อัพเพอร์แอนเทอโลปแคยอน
แอนเทอโลปแคนยอน (Antelope Canyon) สลอตแคนยอนที่มีผู้ชมและผู้นิยมเข้าไปถ่ายรูปมากที่สุดแห่งหนึ่งในสหรัฐอเมริกา ตั้งอยู่ในบริเวณเขตอินเดียนแดงนาวาโฮ ในเมืองเพจ รัฐแอริโซนา แอนเทอโลปแคนยอนแบ่งเป็นสองส่วนคือ ส่วนอัพเพอร์แอนเทอโลปแคยอน (Upper Antelope Canyon) และโลเวอร์แอนเทอโลปแคนยอน (Lower Antelope Canyon) 

**อ้างอิง**

**แหล่งข้อมูลอื่น**
  Antelope Canyon-Lake Powell Navajo Tribal Park date=2009-06-06 
หมวดหมู่:ภูมิศาสตร์รัฐแอริโซนา
ปีเตอร์ แจ็กสัน

เซอร์ปีเตอร์ โรเบิร์ต แจ็กสัน (Sir Peter Robert Jackson) เป็นชาวนิวซีแลนด์ เกิดเมื่อวันที่ 31 ตุลาคม ค.ศ. 1961 ในเขต Pukerua Bay เมือง North Island ประเทศนิวซีแลนด์ มีผลงาน ทั้งการเป็น ผู้เขียนบทภาพยนตร์, ผู้กำกับภาพยนตร์ และ ผู้อำนวยการสร้างภาพยนตร์ อย่างผลงานภาพยนตร์ไตรภาค เดอะลอร์ดออฟเดอะริงส์ (2001-2003) และ เดอะ ฮอบบิท (2012-2014) แจ็กสันเคยได้รับการเสนอชื่อเข้าชิง อะคาเดมีอะวอร์ด ได้รับรางวัล ภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม มาแล้วจากการกำกับภาพยนตร์เรื่อง เดอะลอร์ดออฟเดอะริงส์: มหาสงครามชิงพิภพ (2003) แจ็กสันยังเป็น ผู้อำนวยการสร้างภาพยนตร์ บางส่วนของแจ็กสันได้แก่ ยึดแผ่นดิน เปลี่ยนพันธุ์มนุษย์ (2009), การผจญภัยของตินติน (2011), พิพากษาตุลาการ (2012) และ สมรภูมิล่าเมือง: จักรกลมรณะ (2018) รายได้จากการกำกับภาพยนตร์ของเขารวมมากกว่า 6,636 ล้านดอลลาร์สหรัฐ

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ ปีเตอร์ แจ็กสัน
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
N/A ไม่ปรากฏ, หาข้อมูลไม่ได้ 
$ ดอลลาร์สหรัฐ

**รางวัล**
จำนวนรางวัลที่เข้าชิงและได้รับจากภาพยนตร์ของ ปีเตอร์ แจ็กสัน

**อ้างอิง**

**แหล่งข้อมูลอื่น**
  IMDb-  เวปแฟนคลับ
หมวดหมู่:นักเขียนบทภาพยนตร์
หมวดหมู่:ผู้อำนวยการสร้างภาพยนตร์
หมวดหมู่:ผู้กำกับภาพยนตร์ชาวนิวซีแลนด์
หมวดหมู่:บุคคลที่เกิดในปี พ.ศ. 2504
หมวดหมู่:ชาวนิวซีแลนด์เชื้อสายอังกฤษ
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:บุคคลจากเวลลิงตัน
หมวดหมู่:ผู้กำกับภาพยนตร์ชาวนิวซีแลนด์

นิวซีแลนด์
หมวดหมู่:ชาวนิวซีแลนด์แบ่งตามอาชีพ
หมวดหมู่:ภาพยนตร์ในประเทศนิวซีแลนด์
แบดเทสต์

แบดเทสต์ (Bad Taste) สามารถหมายถึง- แบดเทสต์ (ภาพยนตร์) ภาพยนตร์นิวซีแลนด์ ออกฉาย ค.ศ. 1987- แบดเทสต์ (วงดนตรี)
อายุรศาสตร์

อายุรศาสตร์ (Internal medicine; เรียกโดยย่อว่า medicine) เป็นสาขาหนึ่งของการแพทย์เฉพาะทางซึ่งเกี่ยวกับการป้องกัน การวินิจฉัยและการรักษาโรคและความผิดปกติในร่างกายผู้ใหญ่ เรียกแพทย์ที่ศึกษามาเฉพาะทางอายุรศาสตร์ว่า อายุรแพทย์ (internists) ซึ่งต้องสำเร็จการศึกษาแพทยศาสตรบัณฑิต และสำเร็จการศึกษาเป็นแพทย์ประจำบ้านด้านอายุรศาสตร์ได้ผ่านการสอบเพื่อประกาศนียบัตรบัณฑิตสาขาวิชาอายุรศาสตร์ และได้รับวุฒิบัตรหรือหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาอายุรศาสตร์ หรือสาขาต่าง ๆ ทางอายุรศาสตร์ ซึ่งในประเทศไทยออกให้โดยแพทยสภา

**อายุรศาสตร์เฉพาะทาง**
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางอายุรศาสตร์ โดยจำแนกเป็นอายุรศาสตร์เฉพาะทางดังต่อไปนี้- อายุรศาสตร์โรคหัวใจ เกี่ยวข้องกับความผิดปกติของหัวใจและหลอดเลือด - อายุรศาสตร์โรคข้อและรูมาติซั่ม เกี่ยวข้องกับความผิดปกติทางรูมาติซึม- อายุรศาสตร์โรคต่อมไร้ท่อและเมตะบอลิสม เกี่ยวข้องกับความผิดปกติของระบบต่อมไร้ท่อ และสารคัดหลั่งที่เรียกว่าฮอร์โมน- อายุรศาสตร์โรคภูมิแพ้และภูมิคุ้มกันทางคลินิก เกี่ยวข้องกับความผิดปกติของระบบภูมิคุ้มกัน- อายุรศาสตร์โรคระบบทางเดินอาหาร เกี่ยวข้องกับความผิดปกติของระบบทางเดินอาหาร- อายุรศาสตร์โรคระบบหายใจและภาวะวิกฤตโรคระบบการหายใจ เกี่ยวข้องกับความผิดปกติของปอดและทางเดินหายใจ- อายุรศาสตร์มะเร็งวิทยา เกี่ยวข้องกับการรักษามะเร็งด้วยเคมีบำบัด- อายุรศาสตร์โรคเลือด เกี่ยวข้องกับการรักษาความผิดปกติของเลือด และอวัยวะที่เกี่ยวข้องกับการสร้างเลือด- อายุรศาสตร์โรคติดเชื้อ เกี่ยวข้องกับโรคที่เกิดจากเชื้อจุลชีพ อาทิ ไวรัส แบคทีเรีย เชื้อรา หรือปรสิต- อายุรศาสตร์โรคไต เกี่ยวข้องกับการศึกษาการทำงานและความผิดปกติของไต- ตจวิทยา เกี่ยวข้องกับการรักษาความผิดปกติของผิวหนัง- ประสาทวิทยา เกี่ยวข้องกับความผิดปกติของระบบประสาท- เวชบำบัดวิกฤต เกี่ยวข้องกับการประคับประคองและดูแลระบบอวัยวะต่าง ๆ ในผู้ป่วยวิกฤตและผู้ป่วยที่ต้องการการติดตามอย่างใกล้ชิด

**อ้างอิง**

**แหล่งข้อมูลอื่น**
  ราชวิทยาลัยอายุรแพทย์แห่งประเทศไทย-  Royal College of Physicians and Surgeons of Canada date=2 April 2019-  Royal Australasian College of Physicians-  Internal Medicine Society of Australia and New Zealand date=31 August 2016-  Western US Internal Medicine Positions date=11 May 2008-  Sickle Cell Research date=11 May 2008-  American College of Physicians-  Doctors for Adults.com date=18 September 2020-  The American Board of Internal Medicine ผู้เชี่ยวชาญเฉพาะสาขาในประเทศสหรัฐ-  Canadian Society of Internal Medicine date=15 July 2006-  The American College of Osteopathic Internists-  Henry Ford Hospital Internal Medicine date=16 October 2008
หมวดหมู่:การแพทย์เฉพาะทาง
กันตพงศ์ เล่าลือพงศ์ศิริ

นายแพทย์กันตพงศ์ เล่าลือพงศ์ศิริ (ชื่อเล่น: เส็ง, เกิด พ.ศ. 2510) เป็นแพทย์ชาวไทยเชื้อสายม้งที่ได้รับโอกาสทางการศึกษา เป็นชาวเขาคนแรก ที่ได้ศึกษาวิชาแพทย์ศาสตร์จากมหาวิทยาลัยในประเทศไทย 

**ประวัติ**
กันตพงศ์ เล่าลือพงศ์ศิริ เรียนจบสาขาพยาบาลและผดุงครรภ์ จากมหาวิทยาลัยมหิดล และทำงานด้านการพยาบาลผู้ป่วย กระทั่งได้เห็นความเหลื่อมล้ำในการเข้ารักษาพยาบาลของชาวเขา เพราะปัญหาเรื่องการสื่อสาร และความไม่เข้าใจในวัฒนธรรม จึงได้เข้าศึกษาที่คณะแพทยศาสตร์ มหาวิทยาลัยรังสิต โดยสอบเข้ามหาวิทยาลัย เมื่อ พ.ศ. 2544 ขณะมีอายุ 34 ปี ใช้เวลาอ่านหนังสือเตรียมสอบ 2 ปี
กันตพงศ์ เล่าลือพงศ์ศิริ เขียนจดหมายถึงรัฐบาล ระบุว่าเป็นชาวไทยภูเขาเผ่าม้ง อยากขอโอกาสเข้าเรียนในวิทยาลัยแพทย์ เพื่อให้มีโอกาสใช้วิชาชีพทางการแพทย์เพื่อช่วยเหลือผู้ยากไร้ และได้รับการสนับสนุนทุนการศึกษาเป็นกรณีพิเศษ จาก ดร.อาทิตย์ อุไรรัตน์ อธิการบดีมหาวิทยาลัยรังสิต
นายแพทย์กันตพงศ์ เล่าลือพงศ์ศิริ จบการศึกษาเมื่อ พ.ศ. 2550 เป็นแพทย์ชาวไทยภูเขาเผ่าม้งคนแรกของประเทศไทย ปัจจุบันเป็นนายแพทย์ประจำอยู่ที่โรงพยาบาลศูนย์บำบัดรักษายาเสพติดเชียงใหม่ กรมการแพทย์ กระทรวงสาธารณสุข

**อ้างอิง**
หมวดหมู่:บุคคลจากจังหวัดเชียงใหม่
หมวดหมู่:ชาวไทยเชื้อสายม้ง
หมวดหมู่:ข้าราชการพลเรือนชาวไทย
หมวดหมู่:บุรุษพยาบาล
หมวดหมู่:พยาบาลชาวไทย
หมวดหมู่:แพทย์ชาวไทย
หมวดหมู่:บุคคลจากคณะพยาบาลศาสตร์ มหาวิทยาลัยมหิดล
หมวดหมู่:บุคคลจากวิทยาลัยแพทยศาสตร์ มหาวิทยาลัยรังสิต
นารีผล

นารีผล หรือ มักกะลีผล เป็นพรรณไม้ตามความเชื่อจากตำนานป่าหิมพานต์มีพืชที่ออกลูกเป็นหญิงสาว เมื่อผลสุกแล้ว  บรรดา ฤๅษี กินนร วิทยาธร คนธรรพ์ จะนำไปเสพสังวาส 

**ความในวรรณคดี**
ในวรรณคดีระบุว่า มักกะลีผลเมื่อสุกแล้ว จะกลายเป็นหญิงสาวงามอายุราว 16 แต่ที่ศีรษะจะยังมีขั้วติดอยู่ นิ้วมือทั้ง 5 ยาวเท่ากัน ผมยาวสีทอง ตากลมโต  คอเป็นปล้อง ไม่มีโครงกระดูก แต่ส่งเสียงได้เหมือนมนุษย์จริง ๆ มักกะลีผลที่ยังอ่อนมีลักษณะเหมือนคนนั่งคู้เข่าอยู่ เมื่อโตขึ้นขาจะเหยียดออกก่อน เมื่อโตเต็มที่จึงเหยียดตัวเหมือนคนยืนตัวตรง บรรดาฤๅษี กินนร วิทยาธร คนธรรพ์ ที่ยังมีตัณหาอยู่  จะมาออที่โคนต้น เพื่อรอสุกก็จะแย่งชิงกันเด็ดไปเป็นภรรยา ต้องยื้อแย่งกัน ทำร้ายกันถึงตาย ผู้ที่เหาะได้ก็เหาะขึ้นไปเก็บ ผู้ที่เหาะไม่ได้ก็ใช้ไม้สอยหรือปีนขึ้นไปเก็บ เมื่อมาแล้วก็จะนำไปที่อยู่ของตน ทะนุถนอมระแวดระวังอย่างดีมิให้ใครแย่งเอาไป แต่มักกะลีผลมีชีวิตอยู่ได้เพียง 7 วัน ก็จะเน่าเปื่อยไป
ซึ่งในวรรณคดีไทยที่มีการกล่าวถึง มักกะลีผล ได้แก่ ไตรภูมิพระร่วง โคบุตร สิงหไตรภพ 

**ข่าวครึกโครมและในวัฒนธรรมร่วมสมัย**
ในกลาง พ.ศ. 2539 เรื่องราวของมักกะลีผลตกเป็นข่าวครึกโครมตามหน้าหนังสือพิมพ์ในประเทศไทย ก่อนหน้าเรื่องช้างน้ำเล็กน้อย เมื่อมีการเปิดเผยว่ามีซากคล้ายกับซากสัตว์แห้ง ๆ คู่หนึ่งที่มีรูปร่างคล้ายมนุษย์ซ้ำยังมีกลิ่นหอมอ่อน ๆ เหมือนกลิ่นไม้หอมอีก ซึ่งผู้ครอบครองอ้างว่าเป็นมักกะลีผล ได้มาจากวัดแห่งหนึ่งในจังหวัดสิงห์บุรี 
ซึ่งเมื่อมีการนำไปเอกซเรย์แล้วพบว่าไม่มีโครงกระดูกเหมือนมนุษย์ สำหรับผู้ที่ไม่เชื่อก็สันนิษฐานไปต่าง ๆ ทั้งคิดว่าอาจเป็นทารกที่ผิดปกติที่เรียกว่าลูกกรอก บ้างก็ว่าเป็นมนุษย์ต่างดาวไปก็มี นอกจากนี้แล้ว ที่จังหวัดกาญจนบุรี มีหมู่บ้านแห่งหนึ่ง ที่ผู้คนในหมู่บ้านเชื่อว่า ในป่าที่ใกล้กับหมู่บ้านมีมักกะลีผลอยู่ มีผู้เข้าไปค้นหาและพบว่าหายตัวไป เชื่อว่ามักกะลีผลมีรูปร่างคล้ายมนุษย์ แต่เล็กกว่ามาก เคลื่อนไหวเร็ว มีเสียงร้องแหลมสูง และชื่นชอบน้อยหน่าเป็นพิเศษ มีผู้หญิงคนหนึ่งอ้างว่าขณะที่ตนเข้าไปในป่า ได้เห็นอะไรบางเคลื่อนไหวอยู่ใต้กิ่งไม้บนต้นไม้ ซึ่งมีรูปร่างเหมือนมนุษย์ แต่เห็นว่าไม่ใช่ทั้งมนุษย์และสัตว์  
มีการอ้างอิงถึงนารีผลหรือมักกะลีผลในวัฒนธรรมร่วมสมัย คือ มีการนำไปสร้างเป็นภาพยนตร์ซีดีในเชิงอีโรติกในชื่อเรื่อง "นารีผล คนพฤกษา" และ "Devil Ivy นารีผล" ซึ่งเป็นภาพยนตร์ไทยทั้งสองเรื่อง และยังเป็นตอนหนึ่งของสารคดีชุด Destination Truth ซีซันที่ 4 ในตอน Thai Tree People ที่มีเนื้อหาเกี่ยวกับทีมสำรวจเรื่องราวลึกลับเหนือธรรมชาติจากลอสแอนเจลิส ได้เดินทางมาที่ป่าในจังหวัดกาญจนบุรีเพื่อตามหานารีผล ออกอากาศในปี พ.ศ. 2554 

**ดูเพิ่ม**
ช้างน้ำ

**อ้างอิง**
หมวดหมู่:ข่าวลือ
หมวดหมู่:ต้นไม้ในตำนาน
หมวดหมู่:สัตว์ในวรรณคดีไทย

**แหล่งข้อมูลอื่น**
 มักกะลีผลวัดช่องแสมสาร
ปฏิกิริยาสะเทิน

ปฏิกิริยาการสะเทินระหว่างโซเดียมไฮดรอกไซด์กับกรดไฮโดรคลอริก อินดิเคเตอร์คือ โบรโมไทมอลบลู
ในทางเคมี ปฏิกิริยาสะเทิน (neutralization หรือ neutralisation) หรือ ปฏิกิริยาการสะเทิน หรือ ปฏิกิริยาลบล้างฤทธิ์ ก็เรียก เป็นปฏิกิริยาเคมี ซึ่งกรดและเบสทำปฏิกิริยากันเกิดเป็นเกลือ บ่อยครั้งที่เกิดน้ำเป็นผลิตภัณฑ์ด้วย แต่ไม่จำเป็นเสมอไป ปฏิกิริยาสะเทินระหว่างกรดและเบสอาร์เรเนียส จะทำให้เกิดน้ำด้วยเสมอ ดังสมการ
YOH + HX → XY + H2O
เมื่อ Y และ X เป็นไอออนบวกและไอออนลบที่มีค่าประจุเป็น +1 และ -1 ตามลำดับ XY จะเป็นเกลือที่เกิดขึ้น ตัวอย่างปฏิกิริยารูปนี้ เช่น ปฏิกิริยาระหว่างโซเดียมไฮดรอกไซด์กับกรดไฮโดรคลอริก โดยมีโซเดียมเป็น Y และคลอรีนเป็น X 
HCl + NaOH → NaCl + H2O
ผลิตภัณฑ์ที่ได้จากปฏิกิริยาข้างต้น คือ น้ำและเกลือแกงสามัญ
ปฏิกิริยาสะเทินสามารถพิจารณาได้เป็นสมการไอออนสุทธิ เช่น
H+ + OH- → H2O
การแสดงนี้คลาดเคลื่อน อย่างไรก็ดี เพราะไฮโดรเจนไอออน (H+) แท้จริงแล้วมิได้เกิดขึ้นในสารละลายระหว่างปฏิกิริยาสะเทิน ที่จริงแล้ว ไฮโดรเนียมไออน (H3O+) ต่างหากที่เกิดขึ้น ซึ่งเป็นผลตามสมการด้านล่าง
H+ + H2O → H3O+
เมื่อพิจารณาไฮโดรเนียมไออน สมการไอออนสุทธิแท้จริงจะเป็น
 H3O,+ + OH- → 2H2O
ในปฏิกิริยาไม่ใช้น้ำเป็นตัวทำละลาย (non-aqueous) มีความเป็นไปได้น้อยว่าจะเกิดน้ำขึ้น อย่างไรก็ดี กรดกับเบสจะมีการให้โปรตอนเสมอ (ตามทฤษฎีกรด-เบสเบรินสเตด-บาวรี) เนื่องจากมีนิยามกรดและเบสหลายอย่าง ปฏิกิริยาทั้งหลายจึงอาจถูกพิจารณาว่าเป็นปฏิกิริยาการสะเทินได้ ซึ่งทั้งหมดด้านล่างนี้อาจถูกพิจารณาว่าเป็นปฏิกิริยาสะเทินได้ตามนิยามแตกต่างกัน 
HCl + NaOH → NaCl + H2O
2HCl + Mg → MgCl2 + H2
2HCO2H + MgO → Mg(HCO2)2 + H2O
HF + NH3 → NH4F
บ่อยครั้ง ปฏิกิริยาสะเทินเป็นปฏิกิริยาคายความร้อน ตัวอย่างเช่น ปฏิกิริยาระหว่างโซเดียมไฮดรอกไซด์กับกรดไฮโดรคลอริก ตัวอย่างของการสะเทินแบบดูดความร้อน เช่น ปฏิกิริยาระหว่างโซเดียมไบคาร์บอเนต (โซดาทำขนม) กับกรดน้ำส้ม (น้ำส้มสายชู)
การสะเทินหมายถึงการทำให้เป็นกลาง ในทางเคมี "เป็นกลาง" หมายถึง pH เท่ากับ 7

**การนำไปใช้**
 วิธีการไทเทรตทางเคมีใช้สำหรับวิเคราะห์กรดหรือเบสเพื่อหาความเข้มข้นที่ไม่ทราบค่า สามารถใช้พีเอชมิเตอร์หรือพีเอชอินดิเคเตอร์ซึ่งแสดงจุดสะเทินโดยเปลี่ยนสีอย่างชัดเจน การคำนวณปริมาณสัมพันธ์อย่างง่ายโดยทราบปริมาตรของสารที่ต้องการทราบโมลาริตี และที่ทราบปริมาตรและโมลาริตีของสารที่เติมไป จะให้ค่าเป็นโมลาริตีของสารที่ต้องการทราบนั้น- กรดกระเพาะเกินในกระเพาะอาหาร (การย่อยกรด) สะเทินโดยการย่อยโซเดียมไบคาร์บอเนตหรือตัวสะเทินอื่น เช่น แอนตาซิด- การสะเทินนั้นยังสามารถใช้เพื่อลดความเจ็บปวดของหนามพิษจากแมลงและพืชได้ เหล็กไนผึ้งสามารถสะเทินได้ด้วยอัลคาไลน์และเหล็กไนต่อสะเทินได้ด้วยกรด (ซึ่งแท้จริงแล้วการสะเทินมิได้ลดความเจ็บปวด ความเป็นกรดในเหล็กไนมิใช่สาเหตุของการคัน แต่เป็นสารเคมีอื่นในพิษ สาเหตุที่ความเจ็บปวดลดลงนั้นเป็นผลทางจิตวิทยามากกว่า)

**การคำนวณ**
ในปฏิกิริยาการสะเทิน จำนวนโมลของกรดกับเบสที่ใช้นั้นต้องเท่ากัน ดังนั้น สูตรจึงเป็นดังนี้
a × A × Va = b × B × Vb
เมื่อ a เป็นจำนวนของไฮโดรเจนกรด และ b เป็นค่าคงที่ซึ่งบอกว่าเบสสามารถรับไออน H3O+ ได้มากเท่าใด A แทนความเข้มข้นของกรด และ B แทนความเข้มข้นของเบส  Va คือปริมาตรของกรด และ Vb คือปริมาตรของเบส

**อ้างอิง**
Metcalf & Eddy. Wastewater Engineering, Treatment and Reuse. 4th ed. New York: McGraw-Hill, 2003. 526-532.
หมวดหมู่:เคมีกรด-เบส
โปรวินเชียลลีก 2551 รอบคัดเลือก กลุ่ม 3

== รายชื่อสโมสร**

**รอบแรก**

**สาย A**

**สาย B**

**สาย C**

**สาย D**

**รอบ Knock-Out**
หมวดหมู่:การแข่งขันฟุตบอลในประเทศไทย
ออทูไนต์

ออทูไนต์ (Autunite) (Ca (UO2) 2 (PO4) 2·10-12H2O) เป็นแร่ในกลุ่มฟอสเฟต

**ประวัติ**
มาจากชื่อเมืองโอเติง (Autun) ในประเทศฝรั่งเศส

**แหล่งที่พบ**
 ในประเทศไทย
** พบได้ในจังหวัดเชียงใหม่- ในต่างประเทศ
** แหล่งที่สำคัญพบอยู่ใกล้เมืองออทูน ประเทศฝรั่งเศส 
** แหล่งอื่นๆ พบในประเทศเยอรมนี อังกฤษ และสหรัฐอเมริกา

**ประโยชน์**
เป็นสินแร่ยูเรเนียม

**อ้างอิง**
หมวดหมู่:แร่แคลเซียม
หมวดหมู่:แร่ยูเรเนียม
หมวดหมู่:แร่ฟอสเฟต
โปรวินเชียลลีก 2551 รอบคัดเลือก กลุ่ม 4

รายชื่อสโมสร

**รอบแรก == 

** สาย A**

**สาย B === 

**รอบ นีอกเอาท์**
ชิงอันดับที่ 3 ยะลา (3)0 - 0(1) ระนอง
เธอกับฉัน

เธอกับฉัน เป็นนิตยสารวัยรุ่นภาษาไทย ที่มีมาตั้งแต่ปี พ.ศ. 2526 โดยในช่วงแรกเป็นเล่มบาง ๆ ข้างในพิมพ์ด้วยกระดาษปรู๊ฟแทรกอาร์ตมัน 4 สีบ้าง ออกเป็นรายปักษ์ และมีการปรับปรุง เปลี่ยนแปลงทั้งในส่วนรูปแบบ เนื้อหา ทีมงาน กันอยู่หลายครั้ง จนล่าสุดตั้งแต่ฉบับที่ 570 มีการเปลี่ยนแปลงรูปแบบหัวหนังสือใหม่ นำมาเรียงเลื่อมกันและเพิ่มคำภาษาอังกฤษ U&Me และปรับการวางแผงเป็นรายเดือน 
เนื้อหามีความหลากหลาย เป็นเรื่องเกี่ยวกับวัยรุ่น เริ่มจากส่วน Beauty & Style เป็นเรื่องราวเกี่ยวกับการดูแลสุขภาพ เครื่องแต่งกาย เสื้อผ้า หน้า ผม ต่อมาเป็นส่วน Celebities' Talk รวมคอลัมน์เกี่ยวกับแฟชั่น บันเทิง สัมภาษณ์คนดัง ท่องเที่ยว ฯลฯ และส่วน Campus รวมเรื่องราวของวัยรุ่น
บรรณาธิการสุดท้ายคือ กานดา สายทุ้ม เป็นบรรณาธิการคนที่ 8 เธอกับฉัน ปิดตัวในปี 2555
ลักษณะเนื้อหาในยุคแรก ๆ ประกอบด้วยแฟชั่น สัมภาษณ์ดารา นักร้อง และงานเขียนจากกองบรรณาธิการ เช่น นิยาย เรื่องสั้น คอลัมน์ประกวดบทกวี พอในยุคของพจน์ อานนท์ได้เพิ่มคอลัมน์เกี่ยวกับดารา นักร้องต่างประเทศเข้ามา และในยุคของสยุมพร เริ่มมีการโฆษณาเชิงพาณิชย์ขึ้นมาเรื่อย ๆ จากแต่เดิมเป็นเพียงการโฆษณาแฝง

**บรรณาธิการ**
 สถาพร เชื้อมงคล (2526)- สรศักดิ์ จุลมณี (2527)- สยุมพร บุตรนา (2528)- พจน์ อานนท์ (2531)- ลาวัลย์ แสงอาทิตย์ (2536)- พิชัย สายทุ้ม (2538)- ชาญยุทธ จันทร์กระจ่าง (2541)- กานดา สายทุ้ม (2546)

**อ้างอิง**

**แหล่งข้อมูลอื่น**
  เว็บไซต์ทางการของนิตยสารเธอกับฉัน date=2010-01-27 
หมวดหมู่:นิตยสารในประเทศไทย
ฟริต เซอร์เวต

ฟริต เซอร์เวต (Fritz Chervet) นักมวยสากลชาวสวิตเซอร์แลนด์ เกิดเมื่อ 1 ตุลาคม พ.ศ. 2485 สถิติการชก 64 ครั้ง ชนะ 52 (น็อค 22) เสมอ 2 แพ้ 9

**เกียรติประวัติ**
 แชมป์ยุโรปรุ่นฟลายเวท
** ชิง 3 มีนาคม 2515 ชนะน็อค เฟอร์นานโด อัตโซรี ยก 11 ที่ สวิตเซอร์แลนด์
** ป้องกันแชมป์ครั้งที่ 1, 23 มิถุนายน 2515 ชนะคะแนน อันเดรส เซนซ์ โรเมโร ที่ สวิตเซอร์แลนด์
** ป้องกันแชมป์ครั้งที่ 2, 13 ตุลาคม 2515 ชนะคะแนน มาเรียโน การ์เซีย ที่ สวิตเซอร์แลนด์
** ป้องกันแชมป์ครั้งที่ 3, 26 ธันวาคม 2515 ชนะคะแนน จอห์น แมคคลุสเกย์ ที่ สวิตเซอร์แลนด์
** ป้องกันแชมป์ครั้งที่ 4, 26 ธันวาคม 2516 ชนะน็อค เฟอร์นานโด อัตโซรี ยก 7 ที่ สวิตเซอร์แลนด์
** เสียแชมป์ 14 มกราคม 2519 แพ้คะแนน ฟรานโก อูเดลลา ที่ อิตาลี- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นฟลายเวท เมื่อ 17 พฤษภาคม 2516 แพ้น็อค ชาติชาย เชี่ยวน้อย ยก 5 ที่ กทม.
** ชิงแชมป์โลก WBA รุ่นฟลายเวท เมื่อ 27 เมษายน 2517 แพ้คะแนน ชาติชาย เชี่ยวน้อย ที่ สวิตเซอร์แลนด์

**อ้างอิง**
  สถิติการชก boxrec.com 
หมวดหมู่:นักมวยสากลชาวสวิตเซอร์แลนด์
เบอร์นาเบ้ วิลลาแคมโป

เบอร์นาเบ้ วิลลาแคมโป (Bernabe Villacampo) นักมวยสากลชาวฟิลิปปินส์ เกิดเมื่อ 6 มิถุนายน พ.ศ. 2486 ที่เมือง โตเลโด จังหวัดเซบู ฉายา แรดน้อย สถิติการชก 61 ครั้ง ชนะ 34 (น็อค 22) เสมอ 5 แพ้ 22 

**ประวัติ**
วิลลาแคมโปเคยขึ้นชิงแชมป์โลกรุ่นฟลายเวท WBC กับชาติชาย เชี่ยวน้อย ซึ่งสู้กับชาติชายได้อย่างสูสีจนครบ 15 ยกและเป็นฝ่ายแพ้คะแนนไป โดยที่ก่อนหน้านั้นไม่เคยมีใครคาดคิดว่าเขาจะสู้กับชาติชายได้ครบยก
หลังจากแพ้ชาติชายไปแล้ว วิลลาแคมโปมีโอกาสขึ้นชิงแชมป์โลกรุ่นฟลายเวท WBA เมื่อ พ.ศ. 2512 และเป็นฝ่ายชนะคะแนน ฮิโรยูกิ เอบิฮาระ คู่ปรับเก่าของโผน กิ่งเพชร ได้เป็นแชมป์โลก วิลลาแคมโปมาป้องกันแชมป์ครั้งแรกกับเบิกฤกษ์ ชาติวันชัย ที่ กรุงเทพฯเมื่อ พ.ศ. 2513 ผลปรากฏว่าเบิกฤกษ์เป็นฝ่ายชนะคะแนนไปอย่างไม่ประทับใจเท่าใดนักเพราะยกท้ายๆ เมื่อเบิกฤกษ์หมดแรงชกวงนอกไม่ได้ผลก็หันมาใช้วิธีกอดรัด ไม่ให้วิลลาแคมโปที่เดินบุกตลอดเข้ามาชกวงในได้ 
เมื่อเสียแชมป์ไปแล้ว วิลลาแคมโปขึ้นชกอีก 3 ครั้ง ในช่วง พ.ศ. 2515 – 2517 วิลลาแคมโปไม่ได้ขึ้นชกอีกเลย กลับมาชกอีกครั้งเมื่อ พ.ศ. 2518 ชนะน็อค เรย์ นาคูมา ยก 4 ที่ ฟิลิปปินส์ ช่วง พ.ศ. 2521 – 2522 วิลลาแคมโปขึ้นชกอีกหลายครั้งแต่แพ้น็อคเป็นส่วนใหญ่ รวมทั้งแพ้น็อค เนตรน้อย ศ.วรสิงห์ ยก 5 วิลลาแคมโปจึงแขวนนวมไปในปี พ.ศ. 2522 นี้เอง

**เกียรติประวัติ**
 แชมป์โลกรุ่นฟลายเวท WBA
** ชิง 19 ตุลาคม 2512 ชนะคะแนน ฮิโรยูกิ เอบิฮาระ ที่ ญี่ปุ่น
** เสียแชมป์ 5 เมษายน 2513 แพ้คะแนน เบิกฤกษ์ ชาติวันชัย ที่ กทม.- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวทเมื่อ 15 พฤษภาคม 2511 เสมอกับ สึโยชิ นากามูระ ที่ ญี่ปุ่น
** ชิงแชมป์โลกรุ่นฟลายเวท WBC เมื่อ 10 พฤศจิกายน 2511 แพ้คะแนน ชาติชาย เชี่ยวน้อย ที่ กทม.

**อ้างอิง**
  สถิติการชก boxrec.com date=2015-05-11  - คนเหล็ก. ย้อนอดีตมวยดัง: เบอร์นาเบ้ วิลลาแคมโป ผู้มาเสียแชมป์ให้เบิกฤกษ์. นิตยสารมวยโลก ฉบับที่ 947 พฤศจิกายน 2545 หน้า 50 – 51
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:แชมป์โลก WBA
หมวดหมู่:บุคคลจากจังหวัดเซบู
สถานีย่อย:แพทยศาสตร์/โครงการวิกิพีเดีย

ใน สถานีย่อย:แพทยศาสตร์ แห่งนี้ มีหน้าโครงการที่ทำหน้าที่บริหารเฉพาะในการจัดการบทความเกี่ยวกับแพทยศาสตร์ ซึ่งคุณสามารถเข้าร่วมโครงการดังกล่าวได้ โดยการศึกษานโยบาย แนวทางการเขียนบทความที่ถูกต้อง และเข้าร่วมกิจกรรมที่คุณสามารถช่วยเหลือเราได้! ในหน้าโครงการดังนี้- โครงการวิกิแพทยศาสตร์ หน้าโครงการหลักในการบริหารสถานีย่อย และบทความทางการแพทย์
** โครงการวิกิกายวิภาคศาสตร์ โครงการย่อยที่เน้นเกี่ยวกับอวัยวะ โครงสร้างในร่างกายของสิ่งมีชีวิต
เอียง ซารี

เอียง ซารี (Ieng Sary; អៀង សារី, เอียง สารี; เกิดเมื่อ 24 ตุลาคม พ.ศ. 2468 - 4 มีนาคม พ.ศ. 2556) เป็นผู้ร่วมก่อตั้งและสมาชิกระดับสูงของเขมรแดง เป็นสมาชิกของคณะกรรมการกลางของพรรคคอมมิวนิสต์กัมพูชา ที่นำโดยพล พต และเข้าร่วมรัฐบาลของกัมพูชาประชาธิปไตยในฐานะรัฐมนตรีว่าการกระทรวงการต่างประเทศและรองนายกรัฐมนตรี เขาเป็นที่รู้จักในชื่อสหายหมายเลข 3 โดยเขามีอำนาจสั่งการเป็นอันดับ 3 รองจากพล พตและนวน เจีย ภรรยาของเขา เอียง ธิริทธ์ เป็นรัฐมนตรีว่าการกระทรวงกิจการสังคม เอียง ซารี ถูกจับกุมใน พ.ศ. 2550 ในข้อหาอาชญากรรมต่อมนุษยชาติ แต่เสียชีวิตด้วยโรคหัวใจล้มเหลวก่อนมีคำตัดสิน

**ชีวิตช่วงแรก**
เอียง ซารี เกิดที่หมู่บ้านญานฮัวในจังหวัดจ่าวิญ เวียดนามใต้ เมื่อ พ.ศ. 2468 พ่อของเขา กิม เรียม เป็นชาวขแมร์กรอม แม่ของเขาคือจัน ทิลอย เป็นชาวจีนอพยพที่อพยพมายังเวียดนามพร้อมครอบครัวตั้งแต่ยังเด็ก แต่ในศาลเมื่อเดือนกุมภาพันธ์ พ.ศ. 2554 เขากล่าวว่าแม่ของเขาเป็นเลือดผสมระหว่างชาวเวียดนามและลูกหลานชาวจีน ซารีมีชื่อเดิมเป็นภาษาเวียดนามว่ากิม จัง แต่เขาเปลี่ยนมาใช้ชื่อปัจจุบันเมื่อเข้าร่วมกับเขมรแดง เขาเข้าเรียนในโรงเรียนสีสุวัตถิ์ในพนมเปญ เช่นเดียวกับพล พต เขาหมั้นกับเขียว ธิริทธ์ก่อนไปศึกษาต่อที่ปารีส ในระหว่างที่เรียนในปารีส ซารีนิยมเข้ากับกลุ่มหัวรุนแรง และเข้าร่วมกับพรรคคอมมิวนิสต์ฝรั่งเศส เขาแต่งงานกับธิริทธิ์ที่ฝรั่งเศสเมื่อ พ.ศ. 2494

**ชีวิตช่วงกลาง**
หลังจากกลับสู่กัมพูชา เขาเข้าร่วมในคณะกรรมการกลางของพรรคแรงงานกัมพูชาในเดือนกันยายน พ.ศ. 2503 หลังจากการล่มสลายของสาธารณรัฐเขมรเมื่อ 17 เมษายน พ.ศ. 2518 เขาได้เชื้อเชิญผู้ที่อพยพไปอยู่ต่างประเทศให้เข้าร่วมในการสร้างกัมพูชาขึ้นมาใหม่ แต่เมื่อคนกลุ่มนี้ไปถึงกลับถูกจับ และส่งเข้าศูนย์กักกัน ในช่วงสิ้นปี พ.ศ. 2520 เขาปฏิเสธการเจรจาอย่างเปิดเผยเกี่ยวกับผู้อพยพชาวกัมพูชา จนกระทั่งถูกโค่นอำนาจใน พ.ศ. 2522 ต่อมา เอียง ซารีได้รับอภัยโทษจากพระนโรดม สีหนุใน พ.ศ. 2539 เขาเป็นผู้ก่อตั้งขบวนการสหภาพแห่งชาติประชาธิปไตยแยกตัวออกมาจากพรรคสามัคคีแห่งชาติกัมพูชา

**การจับกุม**
เอียง ซารีและนวนเจียในศาล
เอียง ซารีซึ่งอาศัยในพนมเปญอย่างเปิดเผยกับภรรยาถูกจับกุมเมื่อ 12 พฤศจิกายน พ.ศ. 2550 ในพนมเปญ ในข้อหาอาชญากรรมสงครามและอาชญากรรมต่อมนุษยชาติ และในวันที่ 16 ธันวาคม พ.ศ. 2552 เขาถูกกล่าวหาในข้อหาฆ่าล้างเผ่าพันธุ์ชนกลุ่มน้อยชาวเวียดนามและมุสลิมในกัมพูชา

**เสียชีวิต**
ซารีเสียชีวิตในพนมเปญเมื่อ 14 มีนาคม พ.ศ. 2556 เขามีปัญหาเกี่ยวกับโรคหัวใจและถูกส่งตัวไปโรงพยาบาลในวันที่ 4 มีนาคม พ.ศ. 2556 ด้วยปัญหาเกี่ยวกับลำไส้ ร่างของเขาถูกเผาก่อนนำไปฝังที่บันเตียนเมียนเจย ทนายของฝ่ายผู้สูญเสียในการฆ่าล้างเผ่าพันธุ์กล่าวว่าการเสียชีวิตของเขาทำให้การทำงานของศาลแคบลงจำกัดการค้นหาความจริงและการตัดสิน

**อ้างอิง**

**แหล่งข้อมูลอื่น**
หมวดหมู่:นักการเมืองกัมพูชา
หมวดหมู่:ชาวกัมพูชาเชื้อสายจีน
หมวดหมู่:เขมรแดง
หมวดหมู่:บุคคลจากจังหวัดจ่าวิญ
หมวดหมู่:ชาวกัมพูชาเชื้อสายเวียดนาม
หมวดหมู่:เขมรแดง

ธงประจำพรรคคอมมิวนิสต์กัมพูชาประชาธิปไตย
หมวดหมู่:สิ้นสุดในปี พ.ศ. 2539
หมวดหมู่:ขบวนการทางการเมืองในประเทศกัมพูชา
วอลเตอร์ แม็คโกแวน

วอลเตอร์ แมคโกแวน (Walter McGowan) นักมวยสากลชาวสกอตแลนด์ เกิดเมื่อ 13 ตุลาคม พ.ศ. 2485 เป็นอดีตแชมป์โลกรุ่นฟลายเวท สถิติการชก 40 ครั้ง ชนะ 32 (น็อค 14) เสมอ 1 แพ้ 7 
วอลเตอร์ แมคโกแวน (Walter McGowan) เกิดเมื่อ 13 ตุลาคม พ.ศ. 2485 ที่ สกอตแลนด์   

**ประวัติ**
แมคโกแวนเป็นบุตรชายของโทมัส แมคโกแวน ที่เคยชกมวยในชื่อ โจอี กันส์ แมคโกแวนเคยชกมวยสากลสมัครเล่นมาก่อนที่จะชกมวยสากลอาชีพ โดยเริ่มชกมวยอาชีพเมื่อ พ.ศ. 2504 ชนะน็อค จอร์จ แมคดาเด ยก 3 จากนั้น แมคโกแวน ได้ครองแชมป์เครือจักรภพ ชกชนะ แจ๊กกี้ บราวน์ เมื่อ พ.ศ. 2506 จากนั้น ชกป้องกันตำแหน่ง ชนะคิลเลอร์ ซาโลมอนจากจาเมกา ต่อมาใน พ.ศ. 2507 แมคโกแวนขึ้นชิงแชมป์ยุโรป กับซัลวาโตเร่ บูร์รูนี ที่โรม ปรากฏว่าแมคโกแวนเป็นฝ่ายพ่ายแพ้ไป
ในเดือนธันวาคม พ.ศ. 2508 แมคโกแวนขึ้นชิงแชมป์ยุโรปรุ่นแบนตัมเวทกับ ทอมมาโซ กัลป์ลีที่อิตาลี ปรากฏว่าเสมอกันไป ต่อมาในเดือนมิถุนายน พ.ศ. 2509 แมคโกแวนขึ้นชกกับบูร์รูนีอีกครั้งโดยครั้งนี้เป็นการชิงแชมป์โลกรุ่นฟลายเวทของสภามวยโลก ปรากฏว่าแมคโกแวนเป็นฝ่ายชนะคะแนน ได้ครองแชมป์โลก
จากนั้น แมคโกแวนขึ้นชกชิงแชมป์เครือจักรภพรุ่นแบนตัมเวท ชนะคะแนนอลัน รุดกิน และในเดือนธันวาคม พ.ศ. 2509 แมคโกแวนมาป้องกันแชมป์โลกรุ่นฟลายเวทในประเทศไทย เป็นฝ่ายแพ้ ชาติชาย เชี่ยวน้อยไป แมคโกแวนชกแก้มือกับชาติชายอีกครั้งในเดือนกันยายน พ.ศ. 2510 ปรากฏว่าแมคโกแวนเป็นฝ่ายแพ้อีก ต่อมาในเดือนพฤษภาคม พ.ศ. 2511 แมคโกแวนเสียแชมป์เครือจักรภพอังกฤษรุ่นแบนตัมเวท ใดดยแพ้คะแนนอลัน รุดกิน หลังจากนั้น แมคโกแวนขึ้นชกชนะอีก 6 ครั้ง ก่อนจะแขวนนวมไป โดยขึ้นชกครั้งสุดท้ายเมื่อเดือนพฤศจิกายน พ.ศ. 2512 ชนะ โดเมนิโก อันโตนีโอ ชิโลริโอ
แมคโกแวนเป็นนักมวยสากลชาวสกอตแลนด์คนแรกที่ได้รับการยกย่องในงานเฉลิมพระชนมพรรษาสมเด็จพระราชินีใน พ.ศ. 2509 และได้รับการเสนอชื่อเข้าสู่หอเกียรติยศนักกีฬาชาวสกอตแลนด์ใน พ.ศ. 2545

**เกียรติประวัติ**
 แชมป์เครือจักรภพรุ่นฟลายเวท 
** ชิง 2 พฤษภาคม 2506 ชนะน็อค แจ๊คกี บราวน์ ยก 12 ที่ สกอตแลนด์
** ป้องกันแชมป์ครั้งที่ 1, 12 กันยายน 2506 ชนะน็อค คิลเลอร์ ซาโลมอน ยก 9 ที่ สกอตแลนด์- แชมป์โลกรุ่นฟลายเวท
** ชิง 14 มิถุนายน 2509 ชนะคะแนน ซัลวาโตเร่ เบอร์รูนี่ ที่ อังกฤษ
** เสียแชมป์ 30 ธันวาคม 2509 แพ้น็อค ชาติชาย เชี่ยวน้อย ยก 9 ที่ กทม.- แชมป์เครือจักรภพรุ่นแบนตัมเวท
** ชิง 6 กันยายน 2509 ชนะคะแนน อลัน รุดดิน ที่ อังกฤษ
** เสียแชมป์ 13 พฤษภาคม 2511 แพ้คะแนน อลัน รุดดิน ที่ อังกฤษ- เคยชิงแชมป์ต่อไปนี้แต่ไม่สำเร็จ
** ชิงแชมป์ยุโรปรุ่นฟลายเวทเมื่อ 24 เมษายน 2507 แพ้คะแนน ซัลวาโตเร่ เบอรูนี่ ที่ อิตาลี
** ชิงแชมป์ยุโรปรุ่นแบนตัมเวทเมื่อ 3 ธันวาคม 2508 เสมอกับ ทอมมาโซ กัลลี ที่ อิตาลี
** ชิงแชมป์โลกรุ่นฟลายเวท เมื่อ 19 กันยายน 2510 แพ้น็อค ชาติชาย เชี่ยวน้อย ยก 7 ที่ อังกฤษ

**อ้างอิง**
  สถิติการชก boxrec.com 
หมวดหมู่:นักมวยสากลชาวสกอตแลนด์
เออร์บิโต้ ซาลาวาเรีย

เออร์บิโต้ ซาลาวาเรีย (Erbito Salavarria) นักมวยสากลชาวฟิลิปปินส์ เกิดเมื่อ 20 มกราคม พ.ศ. 2489 ที่ มะนิลา สถิติการชก 53 ครั้ง ชนะ 39 (น็อค 11) เสมอ 3 แพ้ 11

**ประวัติ**
เออร์บิโต้ ซาลาวาเรีย เป็นนักมวยสากลชาวฟิลิปปินส์ ที่เคยครองแชมป์โลกรุ่นฟลายเวททั้งของสามคมมวยโลกและสภามวยโลก เริ่มชกมวยสากลอาชีพเมื่อ พ.ศ. 2506 ได้ครองแชมป์โลกรุ่นฟลายเวท WBC ครั้งแรกเมื่อชนะน็อคชาติชาย เชี่ยวน้อย ยก 2 เมื่อ พ.ศ. 2513 และเสียแชมป์ให้เบตูลิโอ กอนซาเลซเมื่อ พ.ศ. 2514 ใน พ.ศ. 2518 เขาได้ครองแชมป์โลกรุ่นฟลายเวท WBA เมื่อชนะซูซูมุ ฮานากาตะ และต่อมาก็เสียแชมป์ให้อัลฟอนโซ โลเปซใน พ.ศ. 2519 เขาแขวนนวมไปเมื่อ พ.ศ. 2521 หลังจากชกแพ้หลายครั้ง

**เกียรติประวัติ**
 แชมป์ฟิลิปปินส์รุ่นฟลายเวท (2510, 2511 -2512)- แชมป์ OPBF รุ่นฟลายเวท 
** ชิง 16 ตุลาคม 2512 ชนะน็อค สึโยชิ นากามูระ ยก 12 ที่ ฟิลิปปินส์
** ป้องกันแชมป์ครั้งที่ 1, 4 มีนาคม 2513 ชนะน็อค ชิเกรุ ทาเรมิสุ ยก 2 ที่ ญี่ปุ่น
** ป้องกันแชมป์ครั้งที่ 2, 21 มิถุนายน 2513 ชนะคะแนน วิทยา เพลินจิต ที่ ฟิลิปปินส์ 
** ป้องกันแชมป์ครั้งที่ 3, 20 กุมภาพันธ์ 2514 ชนะคะแนน แฮรี่ ฮาเยส ที่ ฟิลิปปินส์
** ป้องกันแชมป์ครั้งที่ 4, 5 สิงหาคม 2515 ชนะคะแนน โช ดองกี ที่ ฟิลิปปินส์- แชมป์โลกรุ่นฟลายเวท WBC
** ชิง 7 ธันวาคม 2513 ชนะน็อค ชาติชาย เชี่ยวน้อย ยก 2 ที่ กทม.
** ป้องกันแชมป์ครั้งที่ 1, 30 เมษายน 2514 ชนะคะแนน ซูซูมุ ฮานากาตะ ที่ ฟิลิปปินส์
** ป้องกันแชมป์ครั้งที่ 2, 20 พฤศจิกายน 2514 เสมอกับ เบตูลิโอ กอนซาเลส ที่ เวเนซุเอลา- แชมป์โลกรุ่นฟลายเวท WBA
** ชิง 1 เมษายน 2518 ชนะคะแนน ซูซูมุ ฮานากาตะ ที่ ญี่ปุ่น
** ป้องกันแชมป์ครั้งที่ 1, 7 ตุลาคม 2518 ชนะคะแนน ซูซูมุ ฮานากาตะ ที่ ญี่ปุ่น
** เสียแชมป์ 27 กุมภาพันธ์ 2519 แพ้น็อค อัลฟองโซ โลเปซ ยก 15 ที่ ฟิลิปปินส์- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวทเมื่อ 20 ธันวาคม 2510 แพ้คะแนน สึโยชิ นากามูระ ที่ ญี่ปุ่น
** ชิงแชมป์โลกรุ่นฟลายเวท WBC เมื่อ 9 กุมภาพันธ์ 2516 แพ้คะแนน เวนิส บ.ข.ส. ที่ กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:แชมป์โลก WBC
หมวดหมู่:แชมป์โลก WBA
หมวดหมู่:บุคคลจากมะนิลา
เล่าเปียว

เล่าเปียว (p=Liú Biǎo; ค.ศ. 142-208) ชื่อรอง จิ่งเชิง (景升) เป็นขุนนางและขุนศึกที่มีชีวิตอยู่ในช่วงปลายราชวงศ์ฮั่นตะวันออก เขาเป็นที่รู้จักกันดีที่สุดในการดำรงตำแหน่งเจ้ามณฑลเกงจิ๋ว (ครอบคลุมมณฑลหูเป่ย์และหูหนานในปัจจุบัน) ตั้งแต่ปี ค.ศ. 192 จนกระทั่งเสียชีวิตในปี ค.ศ. 208 นอกจากนี้เขายังเป็นสมาชิกของราชวงศ์ฮั่นผ่านทางบรรพบุรุษของเขาคือ เจ้าชายหลิวอวี่ พระราชโอรสองค์ที่ 5 ของจักรพรรดิฮั่นจิงp=485 เล่าเปียวถูกอธิบายว่าเป็นผู้ชายที่หล่อเหลาและสูงกว่าแปดชี่ (1.86 เมตร)

**ชีวิต**
เมื่อราชวงศ์ฮั่นตะวันออกเผชิญหน้ากับกบฏโพกผ้าเหลืองในปี ค.ศ. 184 เล่าเปียวดำรงตำแหน่งเจ้ามณฑลเกงจิ๋ว (ครอบคลุมมณฑลหูเป่ย์และหูหนานในปัจจุบัน) ต่อมาเล่าเปียวเริ่มทำสงครามกับอ้วนสุด และซุนเกี๋ยน ซึ่งเป็นข้ารับใช้ของเขา ระหว่างยุทธการที่เซียงหยาง ซุนเกี๋ยนได้รับคำสั่งจากอ้วนสุดให้โจมตีเล่าเปียว เล่าเปียวแต่งตั้งให้หองจอบัญชาการกองกำลังต่อต้านซุนเกี๋ยน หองจอพ่ายแพ้ต่อซุนเกี๋ยนแต่ฝ่ายหลังถูกลูกธนูยิงเสียชีวิต ทำให้การสู้รบจบลงด้วยชัยชนะของกองกำลังของเล่าเปียว หลายปีต่อมา ลูกชายคนโตสองคนของซุนเกี๋ยนคือซุนเซ็กและซุนกวน ทำให้เล่าเปียวต้องพบกับปัญหาไม่จบสิ้นขณะที่พวกเขาพยายามล้างแค้นให้กับการตายของบิดา อย่างไรก็ตาม พวกเขามุ่งเป้าไปที่หองจอซึ่งเป็นขุนพลภายใต้เล่าเปียวแทนที่จะเป็นเล่าเปียว
ประมาณ ค.ศ. 200 หลังจากโจโฉได้รับชัยชนะอย่างเด็ดขาดเหนืออ้วนเสี้ยวในยุทธการที่กัวต๋อ เล่าเปียวยังคงเป็นกลาง แม้จะเป็นขุนศึกเพียงคนเดียวที่สามารถต่อต้านอำนาจของขุนศึกทั้งสองได้ อย่างไรก็ตาม ในที่สุดเล่าเปียวก็ตัดสินใจให้ที่พักพิงแก่เล่าปี่ ซึ่งเป็นศัตรูของโจโฉและเป็นญาติสายเลือดเดียวกัน สิ่งนี้ทำให้เล่าเปียวตกเป็นเป้าหมายความโกรธแค้นของโจโฉในขณะที่เล่าปี่ก่อกบฏต่อโจโฉก่อนที่โจโฉจะทำสงครามกับอ้วนเสี้ยว หลังจากที่โจโฉรวมจีนตอนเหนือสำเร็จในปี ค.ศ. 208 เขาก็นำกองทัพขนาดใหญ่ลงใต้เพื่อพิชิตเกงจิ๋ว ด้วยความสัมพันธ์ที่ย่ำแย่ระหว่างเล่าเปียวและเล่าปี่อันเป็นผลมาจากการแทรกแซงของตระกูลของชัวมอทำให้ผู้คนของเล่าเปียวต้องเผชิญกับความยากลำบาก ยิ่งไปกว่านั้น กองทัพของซุนกวนได้ชัยชนะและสังหารหองจอในยุทธการที่กังแฮและท้ายที่สุดก็ทำลายแนวป้องกันของเล่าเปียวทางตะวันออก
ไม่นานหลังจากที่กองทัพหลักของโจโฉเริ่มบุกเกงจิ๋ว เล่าเปียวก็เสียชีวิตด้วยอาการป่วย  ผู้สืบทอดของเล่าเปียวซึ่งเป็นบุตรชายคนเล็กของเขาคือเล่าจ๋อง เลือกที่จะยอมจำนนแทนที่จะต่อต้านการรุกรานของโจโฉ บุตรชายคนโตของเล่าเปียวคือเล่ากี๋ ซึ่งไม่เห็นด้วยกับเล่าจ๋องได้เข้าร่วมกับเล่าปี่ที่หลบหนีซึ่งนำไปสู่ยุทธนาวีที่ผาแดง
ผลที่ตามมาของยุทธนาวีครั้งนั้นได้แบ่งเกงจิ๋วของเล่าเปียวออกเป็นสามส่วน เกงจิ๋วยังคงเป็นจุดสู้รบสำคัญตลอดปลายราชวงศ์ฮั่นและจนถึงยุคสามก๊ก เนื่องจากเป็นตำแหน่งทางยุทธศาสตร์ที่สำคัญระหว่างทั้งสามก๊ก โดยมีการต่อสู้หลายครั้งเพื่อปกครองเกงจิ๋ว

**อ้างอิง**
 Chen, Shou (3rd century). Records of the Three Kingdoms (Sanguozhi).- isbn=9789004156050- Fan, Ye (5th century). Book of the Later Han (Houhanshu).- Pei, Songzhi (5th century). Annotations to Records of the Three Kingdoms (Sanguozhi zhu).- Sima, Guang (1084). Zizhi Tongjian

**ดูเพิ่ม**
 ตัวละครในสามก๊ก- เล่ากี๋- เล่าจ๋อง
ล่แปียว
หมันทอง

หมันทอง หรือ บวนทง (滿寵; Man Chong) เป็นที่ปรึกษาคนสำคัญคนหนึ่งของโจโฉ เข้ารับราชการกับลิยอย มีการเชิญซิหลงให้เข้ากับโจโฉ วางแผนรบในศึกกัวต๋อกับศึกผาแดง และช่วยโจหยินรักษาเมืองอ้วนเซีย โดยบอกกับโจหยินว่า"กวนอูซึ่งบุกเราครั้งนี้เห็นเป็นโอกาสทองของเราแล้ว เพราะถ้าง่อก๊กโจมตีกวนอูเมื่อใด กวนอูจะถอยทัพไปเอง" และเป็นจริงอย่างที่หมันทองบอกทุกประการ นอกจากนี้หมันทองก็ได้ช่วยงานโจผีและโจยอย ฮ่องเต้องค์ 1 และ 2 แห่งวุยก๊กในการบริหารบ้านเมือง เมื่อตอนที่ลกซุนนำทหารเข้าบุกวุยก๊กตอนใต้นั้น หมันทองก็ได้เป็นกุนซือให้กับพระเจ้าโจยอย ในช่วงที่จูกัดเหลียงบุกวุยก๊กนั้น หมันทองก็ได้ออกรบและสามารถป้องกันดินแดนได้ ดังจะเห็นที่ขงเบ้งบุกกิสานครั้งที่ 5
หมันทองมีบทบาทสำคัญในยุทธการที่หับป๋าในปี ค.ศ.233 ซุนกวนได้นำกองทัพ 100,000 บุกมาที่หับป๋าอีกรอบ หมันทองได้ทำการขออนุญาตโจยอยในการสร้างปราสาทใหม่เพื่อเตรียมการป้องกัน เกณฑ์ทหารอาสาทำคบเพลิงจำนวนมาก เพื่อใช้ทำลายเครื่องกระทุ้งของกองทัพง่อก๊กโดยอาศัยแรงลม และรวมถึงการลอบโจมตีและวางเพลิงฐานของกองทัพง่อ ซึ่งหมันทองได้สร้างผลงานในศึกครั้งนี้ไว้มาก
หมวดหมู่:ขุนนางของวุยก๊ก
หมวดหมู่:ขุนพลของวุยก๊ก
หมวดหมู่:ข้าราชการของโจโฉ